АҞӘА, рашәара 20 – Sputnik, Бадри Есиава. Амузыкатә проект "Орфеи" алахәылацәа ирзыԥшуп амаӡақәа ҳәа лҳәеит Sputnik акорреспондент дзыҿцәажәоз аиндаҭлара апресс-маӡаныҟәгаҩ Сельма Чагәааԥҳа.
"Иреиҳау ԥхьахәны иҟалоит Гран-при атәыла ахада иҟынтәи, иара убасгьы I – II аҩаӡара адипломқәа. Ҳамҭада аӡәгьы даанхом", - лҳәеит Чагәааԥҳа.
Апроект афинал ахь инеит 15-ҩык анагӡаҩцәа. Аиндаҭлара алахәылацәа реиԥш асценахь инеиуеит аԥсуа естрада ашәаҳәаҩцәа, аидеиа автор Валериа Адлеиԥҳа. Ақәгылаҩцәа рынагӡара ахә ршьоит хәҩык ажиури иалоу.
Аконцерт афинал аламҭалаз агәҭынчымра аадырԥшуеит алахәылацәа реиԥш аиҿкааҩцәагьы.
Авокалтә еиндаҭлара "Орфеи" хацыркын Очамчыра, ԥхынҷкәын 5 рзы. Апроект аидеиа авторс дамоуп "Ты супер!" актәи асезон аҟны иаиааиз Валериа Адлеиԥҳа.
Аиндаҭлара хықәкыс иаман ашәаҳәаҩцәа қәыԥшцәа апрофессионалтә сценахь рнагара, аиҳаракгьы ақыҭаҟынтәи ахәыҷқәа.